prathamé vratá ubhaú vrīhiyavāvā́vapantyubhā́bhyāṃ rásābhyāṃ yádevā́tra yajñásya nírdhītaṃ yadvídugdhaṃ tatpúnarā́pyāyayāma íti vádanto yádyu vratadúghā ná duhīta yásyaivā́taḥ kāmáyeta tásya vratáṃ kuryādetádu hyèvā̀syaitā́ ubhau vrīhiyavā́vanvā́rabdhau bhávata íti tádu táthā ná kuryānná ha sá yajñamā́pyāyayati na sáṃdadhāti yá ubhaú vrīhiyavā́vāvápati tásmādanyatarámevā́vapeddhavirvā́ asyaitā́ ubhaú vrīhiyavaú bhavataḥ sa yádevā̀syaitaú havirbhávatastádevā̀syaitā́vanvā́rabdhau bhavato yádyu vratadúghā ná duhīta yásyaivā́taḥ kāmáyeta tásya vratáṃ kuryāt